ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660054077


ขอให้ซ่อมแซมไฟฟ้าส่องสว่างริมทางดับจำนวน 3 จุด และดำเนินการเปิดไฟฟ้าส่องสว่างริมทางทุกดวงในพื้นที่ บริเวณภายในซอยเพชรเกษม 112 แขวงหนองค้างพลู เขตหนองแขม กรุงเทพมหานคร จุดสังเกต จะอยู่บริเวณหน้าซอยเชยศักดิ์ 2 เนื่องจากผู้ร้องแจ้งว่า บริเวณภายในซอยเพชรเกษม 112 จะมีไฟฟ้าส่องสว่างริมทางดับอยู่จำนวน 3 จุด กระจายกันอยู่ภายในซอยเพชรเกษม 112 โดยจุดที่ดับ 1 จุดจะอยู่บริเวณหน้าบ้านของผู้ร้อง ทำให้วันที่ 19 กุมภาพันธ์ 2566 เวลาประมาณ 03.00 น. ได้มีขโมยลักลอบเข้าบ้านผู้ร้องเนื่องจากทัศนวิสัยมืด ซึ่งเอื้อให้เกิดการลักขโมยขึ้น อีกทั้งผู้ร้องแจ้งว่า บริเวณภายในซอยจะเปิดไฟฟ้าส่องสว่างในลักษณะเปิด 1 เสาไฟฟ้าเว้น 1 เสาไฟฟ้า ทำให้ความสว่างไม่เพียงพอ ในพื้นที่มีบุคคลติดยาเสพติดเป็นจำนวนค่อนข้างมาก หากแสงสว่างไม่เพียงพอจะเอื้อให้เกิดอาชญากรรมในพื้นที่ได้ และถนนภายในซอยจะมีรถขับขี่ด้วยความเร็ว หากทัศนวิสัยสว่างไม่เพียงพออาจสุ่มเสี่ยงให้เกิดอุบัติเหตุต่อผู้ขับขี่และผู้ที่สัญจรได้ จึงประสงค์ให้หน่วยงานที่เกี่ยวข้องซ่อมแซมไฟฟ้าส่องสว่างริมทางดับจำนวน 3 จุด และดำเนินการเปิดไฟฟ้าส่องสว่างริมทางทุกดวง (ทุกเสาไฟฟ้า) เพื่อเป็นการบรรเทาความเดือดร้อนและลดอัตราการเกิดอุบัติเหตุและอาชญากรรมในพื้นที่ให้แก่ผู้ร้องและประชาชนต่อไป โดยไฟฟ้าส่องสว่างริมทางดับมาเป็นระยะเวลาเกิน 6 เดือนแล้ว เบื้องต้นแจ้งเรื่องไปยังการไฟฟ้า (ไม่ระบุสาขา) หลายครั้ง แต่วันที่ 20 กุมภาพันธ์ 2566 ยังประสบปัญหาเช่นเดิม ประกอบกับผู้ร้องพบเห็นว่าซอยย่อยภายในซอยเชยศักดิ์ 2 มีไฟฟ้าส่องสว่างริมทางดับเป็นจำนวนหลายดวง จึงเห็นควรให้หน่วยงานที่เกี่ยวข้องลงพื้นที่แก้ไขปัญหา // กรุงเทพมหานคร ได้ประสานหน่วยงานที่เกี่ยวข้อง เพื่อพิจารณาดำเนินการต่อไป ตามเลขที่รับแจ้ง traffy fondue ( XE4H3U ) // (ยุติเรื่อง) วันที่ 4 สิงหาคม 2566 กรุงเทพมหานคร แจ้งรายงานผลการพิจารณา // กรุงเทพมหานคร สำนักงานเขตหนองแขม โดยเจ้าหน้าที่ฝ่ายโยธา ได้ดำเนินการสำรวจและเปลี่ยนหลอดไฟที่ชำรุดแล้ว ปรากฏว่ายังมีบางดวงที่ชำรุดดับจากระบบจะได้ประสานการไฟฟ้าเข้าดำเนินการแก้ไขต่อไป แต่ปัจจุบัน (วันที่ 19 ธันวาคม 2566) เจ้าหน้าที่ได้มีการเข้าไปดำเนินแก้ไขปัญหาไปเพียง 1 จุดเท่านั้น ผู้ร้องจึงประสงค์ให้หน่วยงานที่เกี่ยวข้องลงพื้นที่ดำเนินการแก้ไขปัญหาให้แล้วเสร็จทั้งหมดทุกจุด เพื่อบรรเทาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata